da en fr da he hbs_lat en da da en sv en da sv en en da da da fr en da nl et en da da da da da es da en en en en da da da da nb de en en da en da en da en da en da en da en pl da en da en da en da nb da en da en pl da da nn en da en da en da en da da da en da en da nb da en da nb da it en en da en da da nb sv da sv az da en en
Bananmuffins med Nutella - lækre, saftige muffins med masser af smagCute Carbs
En af de mest populære opskrifter på bloggen er min banankage, og jeg er også selv vild med den, den er virkelig saftig og svampet, sådan som jeg bedst kan lide den slags kager. Jeg bliver tit spurgt, om man kan bage banakagen i muffinforme, og svaret er ja, det kan man sagtens, men hvis man er vild med muffins, så er de her bananmuffins med Nutella-swirl virkelig et forsøg værd. Det er den bedste bananmuffin, jeg til dato har smagt, og kombinationen med Nutella er helt perfekt.
Opskrift på bananmuffins med nutella
Giver 8 store muffins eller ca. 12 mindre muffins
Sådan laver du bananmuffin med Nutella-swirl:
Pisk smør, æg, vaniljesukker og sukker til en cremet masse.
Rør mel, bagepulver og salt i dejen. Bland det godt sammen.
Rør til sidst mælk og bananmos i muffindejen.
Fordel dejen i en muffinform.
Smelt nutellaen i mikroovn i et par sekunder, så den bliver lidt mere flydende, fordel ca. en tsk. Nutella  i midten af hver bananmuffin og lav en swirl, eller noget der ligner. Bag ved 180 grader i ca. 25 minutter.
Vinderen af en goodiebag fra Svansø
Oreo – bag verdens bedste chokoladekiks!
Five o’clock tea med himmelsk blåbærtærte
Reply Anne 7. august 2016 at 22:09
Mangler der ikke en beskrivelse af, hvad man skal gøre m nutellaen, når man har smeltet den?
Reply Frk. Cute Carbs 9. august 2016 at 21:39
Beklager, men det var simpelthen forsvundet på mærkelig vis, det er nu tilføjet opskriften igen.
Reply Julie 7. august 2016 at 22:11
Er ikke helt med på, hvad der skal ske med nutellaen. Skal den ovenpå, når de er bagt. Det er som om, der er glemt et punkt i opskriften 😊
Reply Frk. Cute Carbs 9. august 2016 at 21:39
Beklager, men det var simpelthen forsvundet på mærkelig vis, det er nu tilføjet opskriften igen, beklager.
Reply :) 8. august 2016 at 11:15
Bagte dem i går, da jeg har haft succes med banankage-opskriften. Og muffinsne blev så gode!! Tak for en god opskrift og en god blog, jeg har kun haft gode bageoplevelser med dine opskrifter 🙂
Reply Frk. Cute Carbs 9. august 2016 at 21:38
Dejligt, de blev gode! Tusind tak for din søde kommentar 🙂
Reply Kirstine 31. august 2016 at 20:53
Kan man fryse dem eller hvor lang tid vil du sige de kan holde sig? 🙂
Reply Frk. Cute Carbs 1. september 2016 at 6:21
Hey, har ikke prøvet at fryse dem, men det tror jeg sagtens, du kan. De kan holde sige i 3-4 dage 🙂
Reply Annemette 20. september 2016 at 13:27
hej, altså nu har jeg dem så i ovnen p.t. men uden bagepulver 🙂 havde fundet det frem… Men det bruges ikke i fremgangsmåden og når man er som jeg… Så kom det ikke i dejen. Nu sidder jeg spændt og afventer hvad det bliver for noget der kommer ud af ovnen :-‘).
Reply Frk. Cute Carbs 23. september 2016 at 10:23
Det er absolut en fejl, at det ikke er med i fremgangsmåden, det beklager jeg.
Reply Bettina 27. oktober 2016 at 10:33
Jeg havde et par bananer som bare ventede på at blive til kage, så jeg bagte de her i går – de var vældigt populære på vores familieforberedelseshold 🙂 Tak for endnu en god opskrift!
Reply Frk. Cute Carbs 28. oktober 2016 at 7:19
Dejligt at høre – helt sikkert også en af favoritterne herhjemme 🙂
Reply Rikke 16. november 2016 at 23:28
Hvordan skal de opbevares hvis jeg bager dem dagen før de skal spises? I køleskab eller?
Og vil høre om du kan anbefale en lækker og nem chokoladekage der kan bages dagen før?
Tak for en fantastisk blog 😊👍
Reply Frk. Cute Carbs 18. november 2016 at 18:54
Hej Rikke – de skal opbevares i en tætlukket beholder – gerne i køleskabet 🙂 Denne er ret populær på bloggen, selvom det er en af de første opskrifter, der kom på – det er lidt en snyde brownie uden chokolade 🙂 Den er helt klart bedst efter en nat i køleskabet. Dejligt at høre, du er glad for min blog, tak 🙂
Reply Anonym 12. september 2017 at 9:40
De er bare mega-gode og en yndlingskage hos os nu. Arbejdskollegerne spurgte, om de virkelig var hjemmebagt!
Reply Cute Carbs 12. september 2017 at 15:43
Dejligt – de er også altid et hit her hjemme 🙂
Reply Charlotte 4. oktober 2017 at 13:21
Hvor mange gange ville du gange opskriften med, hvis den skulle laves til en kage der fylder en stor bradepande?
Reply Sidse 2. marts 2018 at 13:18
Har lavet disse flere gange med stor succes rigtig lækre muffins ???? Denne gang kom jeg dog af en eller anden årsag til at glemme sukkeret ? men de blev faktisk rigtig fine afligevel og nutellaen vejede en del op for den glemte sukker ?
Reply Cute Carbs 17. marts 2018 at 22:21
Ikke dårligt – bananen er jo dejlig sød, så det var faktisk en god idé med lidt mindre sukker 🙂
Reply Line 22. juni 2018 at 18:33
Har bagt dem en gang før med, de blev virkelig gode? kan de fryses?
Reply Mariah 19. januar 2019 at 20:28
Kan man lave det til en kage?
Reply Cute Carbs 18. marts 2019 at 13:56
Sagtens 🙂 Jeg har lavet denne, som måske kan inspirere: http://www.cutecarbs.com/2017/01/marmoreret-banankage-med-nutella/
Skriv et svar til Annemette Cancel Reply
Brownie med cheesecake og brombær-swirl
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.